CELEX: 62011CA0172
Language: ro
Date: 2012-06-28 00:00:00
Title: Cauza C-172/11: Hotărârea Curții (camera a doua) din 28 iunie 2012 (cerere de pronunțare a unei hotărâri preliminare formulată Arbeitsgericht Ludwigshafen am Rhein — Germania) — Georges Erny/Daimler AG — Werk Wörth [Libera circulație a lucrătorilor — Articolul 45 TFUE — Regulamentul (CEE) nr. 1612/68 — Articolul 7 alineatul (4) — Principiul nediscriminării — Majorare a remunerației plătite lucrătorilor aflați în regim de muncă cu timp parțial în vederea pregătirii pensionării — Lucrători frontalieri care sunt supuși impozitului pe venit în statul membru de reședință — Luarea în considerare fictivă a impozitului pe salariu datorat în statul membru de încadrare în muncă]

25.8.2012   
            
            
               RO
            
            
               Jurnalul Oficial al Uniunii Europene
            
            
               C 258/6
            
         Hotărârea Curții (camera a doua) din 28 iunie 2012 (cerere de pronunțare a unei hotărâri preliminare formulată Arbeitsgericht Ludwigshafen am Rhein — Germania) — Georges Erny/Daimler AG — Werk Wörth
   (Cauza C-172/11) (1)
   
   (Libera circulație a lucrătorilor - Articolul 45 TFUE - Regulamentul (CEE) nr. 1612/68 - Articolul 7 alineatul (4) - Principiul nediscriminării - Majorare a remunerației plătite lucrătorilor aflați în regim de muncă cu timp parțial în vederea pregătirii pensionării - Lucrători frontalieri care sunt supuși impozitului pe venit în statul membru de reședință - Luarea în considerare fictivă a impozitului pe salariu datorat în statul membru de încadrare în muncă)
   2012/C 258/09
   Limba de procedură: germana
   
      Instanța de trimitere
   
   Arbeitsgericht Ludwigshafen am Rhein
   
      Părțile din acțiunea principală
   
   
      Reclamant: Georges Erny
   
      Pârâtă: Daimler AG — Werk Wörth
   
      Obiectul
   
   Cerere de pronunțare a unei hotărâri preliminare — Arbeitsgericht Ludwigshafen am Rhein, Auswärtige Kammern Landau — Interpretarea articolului 45 TFUE, precum și a articolului 7 alineatul (4) din Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (JO L 257, p. 2, Ediție specială, 05/vol. 1, p. 11) — Majorare a remunerației plătită lucrătorilor aflați în regim de muncă cu timp parțial în vederea pregătirii pensionării — Tratament mai puțin favorabil al lucrătorilor frontalieri care nu sunt supuși impozitului pe venit decât în statul de reședință, rezultat din luarea în considerare, la calcularea sumei acestei majorări, a impozitului pe salariu datorat teoretic în statul de angajare
   
      Dispozitivul
   
   Articolul 45 TFUE și articolul 7 alineatul (4) din Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității se opun unor clauze cuprinse în contracte colective sau individuale potrivit cărora o majorare de salariu precum cea din acțiunea principală, care este plătită de către angajator în cadrul unui regim de muncă cu timp parțial în vederea pregătirii pensionării, trebuie să fie astfel calculată încât impozitul pe salariu datorat de către lucrător în statul membru de încadrare în muncă este dedus în mod fictiv la stabilirea bazei de calcul a acestei majorări, în timp ce, potrivit unei convenții fiscale pentru evitarea dublei impuneri, remunerațiile, salariile și sumele analoage plătite lucrătorilor care nu sunt rezidenți ai statului membru de încadrare în muncă sunt supuse impozitului în statul membru de reședință. În conformitate cu articolul 7 alineatul (4) menționat, asemenea clauze sunt nule de drept. Articolul 45 TFUE și dispozițiile Regulamentului nr. 1612/68 lasă statelor membre sau partenerilor sociali libertatea de a alege dintre diferitele soluții de natură a asigura realizarea obiectivului urmărit de dispozițiile respective.
   
      (1)  JO C 226, 30.7.2011.